《归田乐引　怨情　用黄庭坚暮雨濛阶砌体》
清代·沈谦

眉细元非缴。脸如花、天然娇媚，只是芳年小。许了又悔了。

去了来了。弄得人心喜还恼。

寄书都不报。却傍花屏低声笑。柔肠萦损，争是无情好。

是了已悟了。罢了丢了。蓦地腮边泪珠掉。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。